AM | RU | EN

Ժամանակը Երևանում` 16:02:45 | 08 Փետրվար

Ժապավեններ Ծառայություններ Ֆոտոարխիվ Բաժանորդագրում Մեր մասին Կապ Հղումներ

«Բիզնեսուիկ»-ի նախկին գլխավոր խմբագիր Սթիվեն Ադլերը նշանակվել Է Ռոյթերի գլխավոր խմբագիր  «Ընտրական իրավունք» շարժում` ՀՅԴ-ի կողմից  Երկնաքարային խառնարան` Արարատի արեւմտյան լանջին  Դ.Ջամալյան. «Սպորտը հոգեպես նախապատրաստում է զինակոչիկներին ապագա ծառայության համար»  ԱԺ ներկայացված օրինագծով` ներդրվելու է հետդարձի վկայական տրամադրելու գործառույթը  Վրաստանը ՆԱՏՕ-ի հետ բանակցություններ Է վարում Աֆղանստանի գործողությանը մասնակցությունն ընդլայնելու շուրջ  ՕՊԷՔ-ի բառել նավթի գինը նվազել Է մինչեւ 96,02 դոլար  2010 – 2011 ֆինանսական տարվա 3-րդ եռամսյակում Toyota-ի զուտ շահույթը նվազել Է 34 տոկոսով  Տ. Սարգսյանը բարձր է գնահատել IFC-ի գործունեությունը Հայաստանի գործարար եւ ներդրումային միջավայրի բարելավման ուղղությամբ  Մուբարաքի մի քանի հազար հակառակորդներ Կահիրեում շարունակում են հանրահավաքը

Պաշտոնական

Քաղաքական

Տնտեսական

Հասարակական

Մարզային

Տարածաշրջանային

Միջազգային

Մշակութային

Մարզական

Խճանկար

Հարցազրույցներ

Կարծիքներ

Փաստ մեկնաբանությամբ

Ֆոտո նորություններ

Հարցում

Հետաքրքրում են արդյոք ձեզ մեր կայքի նորությունները

| Ոչ,հետաքրքիր չեն:
| Այո,բայց կարելի էր շատ ավելի հետաքրքիր նորություններ ընդգրկել:
| Այո,շատ հետաքրքիր են և թարմ:

Հասարակական

2011-02-08
Երկնաքարային խառնարան` Արարատի արեւմտյան լանջին

ԵՐԵՎԱՆ, 8 ՓԵՏՐՎԱՐԻ, ԱՐՄԵՆՊՐԵՍ: Արարատ լեռան արեւմտյան լանջին աստղաֆիզիկոսներ Վահագն Գուրզադյանի եւ Սվեր Աարսեթի կողմից երկնաքարային խառնարան է հայտնաբերվել: Ինչպես «Արմենպրես»-ի հետ զրույցում նշեց աստղաֆիզիկոս, գիտությունների դոկտոր պրոֆեսոր Վահագն Գուրզադյանը, խառնարանի մասին իրենց դիտարկումները տպագրվելու են բրիտանական «OBSERVATORY» գիտական ամսագրում:

«Մինչ այդ, սակայն, Քորնելի համալսարանի կայքից այդ լուրը հասել է աշխարհի լրատվամիջոցներին: Խառնարանի ուսումնասիրության` դրա բնույթը, տարիքը պարզելու համար անշուշտ հարկավոր են մանրակրկիտ հետազոտություններ»,- ասաց աստղաֆիզիկոսը: Տեղեկացնենք, որ խառնարանը գտնվում է 2.100 մետր բարձրության վրա, 39՛47՛30՛՛ հյուսիսային եւ 44՛14՛40՛՛ արեւելյան կոորդինատներով Արարատ լեռան այն հատվածում, որը փակ է օտարերկրացիների համար: Ըստ աստղաֆիզիկոսի` տեղական իշխանությունները գիտնականների համար արել են բացառություն: Այն ունի մոտ 70 մետր տրամագիծ, մոտ 15 մետր խորություն:

Գիտնականները գտնում են, որ խառնարանը կարող է ունենալ տիեզերական երկնաքարային հարվածի բնույթ: Վ. Գուրզադյանը նշեց, որ սա իրենց միակ հայտնագործությունը չէ: Քանի որ այդ տարածքը փակ է, փաստորեն` հետազոտված չէ, իրեն հաջողվել է նկարահանել ավերակներ, որոնք, ինչպես հետո պարզվել է, պատկանում են V-VI դդ. հայկական բազիլիկ եկեղեցու` մինչ այդ մասնագետներին անհայտ:

Նյութը դիտվել է  14 անգամ

2011-02-08 «Ընտրական իրավունք» շարժում` ՀՅԴ-ի կողմից
ԵՐԵՎԱՆ, 8 ՓԵՏՐՎԱՐԻ, ԱՐՄԵՆՊՐԵՍ: Յուրաքանչյուր անձ պետք է ընկալի իր քվեի կարեւորությունն ու արժեքը: Նման տեսակետ հայտնեց ՀՅԴ գերագույն մարմնի անդամ, ԱԺ պատգամավոր Արմեն Ռուստամյանն այսօր լրագրողների հետ հանդիպման ժամանակ` հավելելով, որ անհրաժեշտ է քայլեր ձեռնարկել հասարակության գիտակցությունը բարձրացնելու նպատակով: Հայ հեղափոխական դաշնակցությունը նախաձեռնել է իրականացնել «Ընտրական իրավունք» շարժում, որն ուղղված է լինելու հասարակության գիտակցության բարձրացմանը:

2011-02-08 Երկնաքարային խառնարան` Արարատի արեւմտյան լանջին

2011-02-08 ԱԺ ներկայացված օրինագծով` ներդրվելու է հետդարձի վկայական տրամադրելու գործառույթը
ԵՐԵՎԱՆ, 8 ՓԵՏՐՎԱՐԻ, ԱՐՄԵՆՊՐԵՍ: Հայաստանի փոխարտգործնախարար Շավարշ Քոչարյանն այսօր Ազգային Ժողովին ներկայացրեց ՀՀ կառավարության օրենսդրական նախաձեռնությունը` «Հյուպատոսական ծառայության մասին» ՀՀ օրենքում փոփոխություն եւ լրացում կատարելու մասին:

2011-02-08 Դադարեցվել է Խաչատուր Սուքիասյանի նկատմամբ քրեական հետապնդումը
ԵՐԵՎԱՆ, 8 ՓԵՏՐՎԱՐԻ, ԱՐՄԵՆՊՐԵՍ: Դադարեցվել է Խաչատուր Սուքիասյանի նկատմամբ քրեական հետապնդումը: Ինչպես «Արմենպրես»-ին տեղեկացրին Խ. Սուքիասյանի փաստաբաններ Արա Զաքարյանն ու Արթուր Գրիգորյանը, իրենք այսօր Հատուկ քննչական ծառայության քննչական խմբի ղեկավարից ստացել են իրենց պաշտպանյալի նկատմամբ քրեական հետապնդումը դադարեցնելու մասին 2010 թվականի հոկտեմբերի 19-ի որոշումը:

2011-02-08 ՀՅԴ-ն դրական է գնահատում երկպալատ խորհրդարան ունենալու գաղափարի լայն քննարկումը
ԵՐԵՎԱՆ, 8 ՓԵՏՐՎԱՐԻ, ԱՐՄԵՆՊՐԵՍ: ՀՅԴ կուսակցությունը դրական է գնահատում երկպալատ խորհրդարան ունենալու գաղափարի լայն քննարկումը: Ինչպես այսօր լրագրողների հետ հանդիպման ժամանակ նշեց ՀՅԴ գերագույն մարմնի անդամ, ԱԺ պատգամավոր Արմեն Ռուստամյանը, քայլեր պետք է ձեռնարկվեն Սփյուռքը հայաստանյան գործընթացներում ներգրավելու համար: Երկպալատ խորհրդարան ստեղծելու գաղափարը դրան ուղղված ձեւաչափերից մեկն է, որով Սփյուռքն անմիջական մասնակցություն կապահովի:

2011-02-08 Աճել է Հայաստանի «Կարմիր գրքում» ընդգրկված բույսերի եւ կենդանիների թիվը
ԵՐԵՎԱՆ, 8 ՓԵՏՐՎԱՐԻ, ԱՐՄԵՆՊՐԵՍ: Հայաստանի նոր «Կարմիր գրքում» ընդգրկված է 452 բուսատեսակ, նախկին` 267-ի փոխարեն, իսկ 99 տեսակ ողնաշարավոր կենդանիների փոխարեն` նոր գրքում ներառված է 153 տեսակ ողնաշարավոր եւ 155 տեսակ` անողնաշար կենդանի:

2011-02-08 ՀՀ ԱԺ-ն ընդունեց մի շարք օրինագծեր
ԵՐԵՎԱՆ, 8 ՓԵՏՐՎԱՐԻ, ԱՐՄԵՆՊՐԵՍ: Հայաստանի Ազգային ժողովն այսօրվա նիստում ընդունեց մի շարք օրինագծեր: Մասնավորապես` ձայների մեծամասնությամբ առաջին ընթերցմամբ ընդունվեց «Հայաստանի Հանրապետության գիտությունների ազգային ակադեմիայի մասին» եւ «Գիտական եւ գիտատեխնիկական գործունեության մասին» ՀՀ օրենքում փոփոխություններ կատարելու մասին ՀՀ օրենքների նախագծերը: Այս փոփոխությունները նախատեսող օրինագծերի փաթեթը երաշխավորում է ՀՀ ԳԱԱ-ի գործունեությունը` ուղղված հիմնարար եւ կիրառական գիտության զարգացմանը, Հայաստանի Հանրապետության գիտական ներուժի պահպանմանը եւ հետագա զարգացմանը:

2011-02-08 ԺԿ-ն կանցկացնի բացօթյա համաժողով`համագումարի փոխարեն
ԵՐԵՎԱՆ, 8 ՓԵՏՐՎԱՐԻ, ԱՐՄԵՆՊՐԵՍ: Ժողովրդական կուսակցությունը նախատեսել էր համագումար անցկացնել Կ. Դեմիրճյանի անվան մարզահամերգային համալիրում, սակայն ֆինանսի սղության պատճառով` կանցկացվի բացօթյա երիտասարդական համաժողով: Այս մասին այսօր լրագրողների հետ հանդիպմանն ասաց ԺԿ առաջնորդ Տիգրան Կարապետյանը` հավելելով, որ համաժողովը կանցկացվի փետրվարի 19-ին, որին կմասնակցեն հազարից ավելի երիտասարդներ:

2011-02-08 Սոցիալական գովազդների սցենարների մրցույթ`ԿԳՆ-ի կողմից
ԵՐԵՎԱՆ, 8 ՓԵՏՐՎԱՐԻ, ԱՐՄԵՆՊՐԵՍ: ՀՀ կրթության եւ գիտության նախարարությունը հայտարարում է գիտելիքի կարեւորության հասարակական ընկալմանը միտված սոցիալական գովազդների սցենարների մրցույթ: Ինչպես «Արմենպրես»-ին տեղեկացրին նախարարությունից, մրցույթին կարող են մասնակցել անհատ ստեղծագործողները եւ կազմակերպությունները: Սցենարները պետք է ներկայացնել մինչեւ մարտի 25-ը, ՀՀ կրթության եւ գիտության նախարարության հասարակայնության հետ կապերի եւ տեղեկատվության վարչություն:

2011-02-08 Փորձնական մարդահամարի խնդիրները պատկան մարմինների ուշադրության կենտրոնում են
ԵՐԵՎԱՆ, 8 ՓԵՏՐՎԱՐԻ, ԱՐՄԵՆՊՐԵՍ: Հանրապետությունում անցկացված փորձնական մարդահամարի խնդիրները Մարդահամարի նախապատրաստման եւ անցկացման համապետական հանձնաժողովի ուշադրության կենտրոնում են: Ինչպես այսօր լրագրողների հետ հանդիպման ժամանակ նշեց ՀՀ ազգային վիճակագրական ծառայության մարդահամարի եւ ժողովրդագրության բաժնի պետ Կարինե Կույումջյանը, հանձնաժողովը նիստ է հրավիրել եւ քննարկել մարդահամարի ընթացքում առաջացած բոլոր խնդիրները: Դրանք ներկայացվել են նաեւ մարզպետարաններին, որոնք էլ իրենց աջակցությունը կցուցաբերեն հիմնական մարդահամարի անցկացման ընթացքում:

2011-02-08 Այսօր Անվտանգ ինտերնետի համաշխարհային օրն է
ԵՐԵՎԱՆ, 8 ՓԵՏՐՎԱՐԻ, ԱՐՄԵՆՊՐԵՍ: Փետրվարի 8-ն Անվտանգ ինտերնետի համաշխարհային օրն է: Համացանցն ավելի անվտանգ դարձնելու առաջին հրամայականն անչափահասների իրավունքների պաշտպանությունն է թվային աշխարհում, որոնք ամենամեծ թիրախային խումբն են կազմում: Համաշխարհային վիճակագրական տվյալների համաձայն` յուրաքանչյուր երրորդ անչափահասին, ով կանոնավոր կերպով օգտվում է սոցիալական ցանցերից, սպառնում են անցանկալի թվային ծանոթությունները:

2011-02-08 ԿԳՆ-ն 10-ից ավելի երկրների հետ կկնքի համագործակցության պայմանագրեր
ԵՐԵՎԱՆ, 8 ՓԵՏՐՎԱՐԻ, ԱՐՄԵՆՊՐԵՍ: Հայաստանի Հանրապետության կրթության եւ գիտության նախարարությունը համագործակցում է աշխարհի շուրջ 30 երկրների հետ, որոնց հետ կնքված են միջպետական համաձայնագրեր, պայմանագրեր, փոխըմբռնման հուշագրեր, որոնց շրջանակներում իրականացվում են բազմապիսի ծրագրեր:

2011-02-08 Դժբախտ պատահար` «Դինո գոլդ մայնինգ քամփնի» -ում
ԿԱՊԱՆ, 8 ՓԵՏՐՎԱՐԻ, ԱՐՄԵՆՊՐԵՍ: Այսօր առավոտյան` ժամը 5-ի սահմաններում, «Դինո գոլդ մայնինգ քամփնի» ՓԲԸ Շահումյանի անվան ստորգետնյա հանքում դժբախտ պատահարի հետեւանքով մահացել է ընկերության աշխատակից` 1977թ. ծնված Արմեն Եղիազարյանը:

2011-02-08 ՀՀ-ԵՄ մուտքի արտոնագրերի տրամադրման դյուրացումը կնպաստի Հայաստանի քաղաքացիների շարժունակության մեծացմանը
ԵՐԵՎԱՆ, 8 ՓԵՏՐՎԱՐԻ, ԱՐՄԵՆՊՐԵՍ: Հայաստանի եւ Եվրոպական միության միջեւ մուտքի արտոնագրերի տրամադրման դյուրացումը հնարավորություն կստեղծի Հայաստանի քաղաքացիների շարժունակության մեծացման համար: Այսօր «Արմենպրես»-ի հետ զրույցում նման տեսակետ հայտնեց Հայաստանի Հանրապետության արտաքին գործերի փոխնախարար Կարինե Ղազինյանը:

2011-02-08 Նախատեսվում են տեսչական ստուգումներ` ՀՀ հինգ մարզպետարաններում
ԵՐԵՎԱՆ, 8 ՓԵՏՐՎԱՐԻ, ԱՐՄԵՆՊՐԵՍ: ՀՀ Կրթության եւ գիտության նախարարության աշխատակազմի կրթության պետական տեսչության 2011թվականի տարեկան աշխատանքային ծրագրով` տեսչական ստուգումներ են նախատեսված ՀՀ հինգ մարզպետարաններում:

2011-02-07 Գ. Հարությունյան. «Սահմանադրական դատարանը հետագայում նույնպես կիրականացնի իր բացառիկ կարեւոր առաքելությունը»
ԵՐԵՎԱՆ, 7 ՓԵՏՐՎԱՐԻ, ԱՐՄԵՆՊՐԵՍ: ՀՀ Սահմանադրական դատարանի կողմից վերջին երկու ամիսների ընթացքում օրենքի սահմանադրականության հարցով ավելի շատ գործեր են քննվել, քան դատարանի կազմավորման առաջին տասնամյակում: Այս մասին այսօր Կառավարության ընդունելությունների տանը Սահմանադրական դատարանի 15-ամյակի առիթով կազմակերպված պաշտոնական ընդունելությանը, որին մասնակցում էր նաեւ ՀՀ նախագահ Սերժ Սարգսյանը, հայտնեց ՀՀ Սահմանադրական դատարանի նախագահ Գագիկ Հարությունյանը:

2011-02-07 Դ. Բաբայանը լուրջ չի վերաբերվում Բ. Սաֆարովի հայտարարությանը
ԵՐԵՎԱՆ, 7 ՓԵՏՐՎԱՐԻ, ԱՐՄԵՆՊՐԵՍ: Լեռնային Ղարաբաղի Հանրապետության նախագահի աշխատակազմի տեղեկատվության գլխավոր վարչության պետ, քաղաքագետ Դավիթ Բաբայանը լուրջ չի վերաբերվում Լեռնային Ղարաբաղի ադրբեջանական համայնքի ղեկավար Բայրամ Սաֆարովի հայտարարությանը, ըստ որի` ԼՂ-ում բնակվող հայերն ուզում են ապրել ադրբեջանական օրենքներով:

2011-02-07 Լիմասոլում կայացել Է ՀՖՖ գործկոմի 2011 թ անդրանիկ նիստը
ԼԻՄԱՍՈԼ, 7 ՓԵՏՐՎԱՐԻ, ԱՐՄԵՆՊՐԵՍ: Հայաստանի Ֆուտբոլի Ֆեդերացիան իր գործկոմի այս տարվա անդրանիկ նիստն Է անցկացրել Կիպրոսի Լիմասոլ քաղաքում: Ինչպես հաղորդում Է «Արմենպրես»-ի թղթակիցը Լիմասոլից, նիստում, որը տեղի Է ունեցել տեղի «Պոսեյդոնիա» հյուրանոցում, քննարկվել ու հաստատվել են նոր մրցաշրջանին վերաբերող մի շարք հրատապ հարցեր:

2011-02-07 Ըստ Հ. Աբրահամյանի` ՀՀԿ-ի եւ ԲՀԿ-ի միջեւ հակամարտություն չկա
ԵՐԵՎԱՆ, 7 ՓԵՏՐՎԱՐԻ, ԱՐՄԵՆՊՐԵՍ:Հայաստանի Հանրապետական եւ «Բարգավաճ Հայաստան» կուսակցությունների միջեւ որեւէ հակամարտություն գոյություն չունի: Ինչպես այսօր լրագրողների հետ զրույցում ասաց ՀՀ Ազգային ժողովի նախագահ Հովիկ Աբրահամյանը, պարզապես այդ երկու քաղաքական ուժերը տարբեր կարծիքներ ունեն որոշ հարցերում: «Այսօրվա դրությամբ այս երկու քաղաքական ուժերի միջեւ լուրջ խնդիրներ չկան:

2011-02-07 Հանրային խորհուրդը դիմելու է ՀՀ կառավարությանը` մեդալի ստեղծման առաջարկով
ԵՐԵՎԱՆ, 7 ՓԵՏՐՎԱՐԻ, ԱՐՄԵՆՊՐԵՍ: Հանրային խորհրդի` կրոնի, սփյուռքի եւ միջազգային ինտեգրման հանձնաժողովն այսօր հավանություն տվեց «Վան-Վասպուրական» հայրենակցական հասարակական կազմակերպության նախագահ Ռոմիկ Հովնանյանի առաջարկին` ստեղծելու «Հանուն արդարութան-Նեմեսիս» կառավարական մեդալ: ՀԽ պատմական-ազգային արժեքների, հուշարձանների պահպանության, պատկանելության եւ օգտագործման խնդիրների ենթհանաձնաժողվի նախագահ Ժասմեն Ասրյանը նշեց, որ ՀԽ-ն դիմելու է կառավարությանը` նման մեդալի հիմնան առաջարկով, որով պետք է հետմահու պարգեւատրել հայ ազգային հերոս Սողոմոն Թեհլերյանին:

1  2  3  4  5  Հաջորդ

Լրահոս

15:47:46«Բիզնեսուիկ»-ի նախկին գլխավոր խմբագիր Սթիվեն Ադլերը նշանակվել Է Ռոյթերի գլխավոր

15:26:24«Ընտրական իրավունք» շարժում` ՀՅԴ-ի կողմից

15:25:58Երկնաքարային խառնարան` Արարատի արեւմտյան լանջին

15:20:41Դ.Ջամալյան. «Սպորտը հոգեպես նախապատրաստում է զինակոչիկներին ապագա ծառայության համար»

15:20:12ԱԺ ներկայացված օրինագծով` ներդրվելու է հետդարձի վկայական տրամադրելու գործառույթը

15:08:42Վրաստանը ՆԱՏՕ-ի հետ բանակցություններ Է վարում Աֆղանստանի գործողությանը

15:03:23ՕՊԷՔ-ի բառել նավթի գինը նվազել Է մինչեւ 96,02 դոլար

15:01:302010 – 2011 ֆինանսական տարվա 3-րդ եռամսյակում Toyota-ի զուտ շահույթը նվազել Է 34

15:00:27Տ. Սարգսյանը բարձր է գնահատել IFC-ի գործունեությունը Հայաստանի գործարար եւ

14:58:55Մուբարաքի մի քանի հազար հակառակորդներ Կահիրեում շարունակում են հանրահավաքը

Կարծիքներ

Ըստ Ա.Շաքարյանի` Թուրքիայի` Եգիպտոսում կատարած միջնորդությունը բխում է քարոզչական տրամաբանությունից

Ըստ Ռ.Մելքոնյանի` «Սաբահ»-ը հայտնի է իր տեղեկատվական որոգայթներով

Հարցազրույցներ

Դ. Բաբայան. «ԵԽԽՎ-ում ԼՂ հարցով ենթահանձնա- ժողովը չի կարող որեւէ լուրջ դերակատարություն ունենալ»

Փետրվարին «Հայկական պանիր» բրենդով 5 տոննա պանիր կարտահանվի Ռուսաստան

Փաստ մեկնաբանությամբ

Ոչնչացման եզրին են 153 տեսակ ողնաշարավոր եւ 155 անողնաշար կենդանիներ

Հայաստանում նկատվում է ինքնասպա- նությունների «ծերացում»

Ժապավեններ    Ծառայություններ    Ֆոտոարխիվ    Բաժանորդագրում    Մեր մասին    Կապ    Հղումներ

Կայքի դիզայնը և պատրաստումը՝

© Բոլոր իրավունքները պաշտպանված են

ԽճանկարԿարծիքներՀանրապետական Լուրեր

ՀասարակականՀարցազրույցներՄարզական

ՄարզայինՄիջազգայինՄիջազգային տնտեսական

ՄշակութայինՊաշտոնականՎաղը

ՏարածաշրջանայինՏեսանյութերՏնտեսական

Փաստ մեկնաբանությամբՔաղաքական